**Приложение № 2**

**ТЕХНИЧЕСКА СПЕЦИФИКАЦИЯ**

КЪМ ОБЯВА

за възлагане на обществена поръчка на стойност по чл. 20, ал. 3 ЗОП с предмет: „предоставяне на далекосъобщителни услуги

за нуждите на Софийския районен съд” –

обособена позиция № 2 „Предоставяне на мобилни услуги (глас и данни) чрез обществена далекосъобщителна мобилна клетъчна мрежа по стандарт GSM/UMTS с национално покритие за нуждите на СРС”

София, 2016 г.

**ТЕХНИЧЕСКА СПЕЦИФИКАЦИЯ**

Възложителят ползва 13 броя SIM карти.

1. **Изисквания за изпълнение на поръчката:**
   1. Запазване на използваните в момента от Възложителя абонатни номера.
   2. Провеждане на разговори между абонати в корпоративната група на Възложителя;
   3. Провеждане на разговори в мрежата на доставчика;
   4. Провеждане на разговори с потребители от други мобилни мрежи;
   5. Провеждане на разговори с потребители от фиксирани мрежи;
   6. Провеждане на международни разговори с потребители от мобилни и фиксирани мрежи;
   7. Провеждане на разговори в роуминг;
   8. Услуга за кратки съобщения (SMS) и мултимедийни съобщения (MMS);
   9. Високоскоростен интернет достъп през мобилен телефон;
   10. Мобилен интернет от компютър през мрежата на GSM-оператора.
   11. Осъществяване на безплатни и без лимит разговори в корпоративна група на “СРС”
   12. Предоставяне на определен брой безплатни минути на всяка SIM карта в мобилната и фиксираната мрежа на доставчика (минимален бр. 2000 минути);
   13. Неограничен мобилен интернет през мобилен телефона с максимална скорост до достигане на месечен лимит 1GB;
   14. Неограничен мобилен интернет през компютър с максимална скорост до достигане на месечен лимит 1GB.
   15. Предоставяне на определен брой безплатни минути на всяка SIM карта в мобилни и фиксирани мрежи на други национални оператори в страната, различни от мрежата на участника (минимален бр. 500 минути).
   16. Предложените безплатни минути към всички мрежи на други оператори да бъдат в общ пакет без разпределение по доставчик.
   17. Не се допуска прилагането на такса свързване.
   18. Предоставяне на определен брой безплатни SMS (минимален бр. 6000) на всяка една от конкретно посочени от Възложителя 2 (две) SIM карти и МMS съобщения (минимален бр. 50) на всяка SIM карта;
   19. Предоставяне на 1000 броя безплатни SMS на всяка от останалите SIM карти на Възложителя.
   20. Минималното начално тарифиране (неделимост) на разговор 30 сек. Таксуване на всяка секунда след минималната продължителност на разговора.
   21. Предоставяне на стандартни гласови услуги (гласова поща; изчакване и задържане на повикването; пренасочване на повикването; ограничаване/забрана на повикванията; конферентна връзка; идентификация на повикването - CLIP, CLIR);
   22. Осигуряване на безплатен достъп на крайните потребители до услугите за спешни повиквания.
   23. Входящите повиквания и получаването на SMS да е разрешено от всички мрежи.
   24. Предлаганите в офертата цени трябва да бъдат единни за цялото денонощие, без да зависят от часовите зони.
   25. Ограничаване на получаването на нежелани SMS съобщения (рекламни, игри и други).
   26. Възможност за промяна на общата бройка използвани SIM карти, без заплащане на неустойки или санкции.
   27. Безплатно предоставяне на дубликат на SIM карта при изгубване, унищожаване или преминаването от стандартна SIM към micro/nano SIM карта; осигуряване на възможност за предоставяне на номера по избор; възможност за смяна на потребителите и за определяне на индивидуален лимит, при поискване от страна на Възложителя.
   28. Безплатно предоставяне на детайлизирана сметка за ползваните услуги заедно с фактура. Детайлизираната сметка да съдържа най-малко следната информация: всички видове ползвани услуги през отчетния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, включително и в абсолютни стойности, общ размер на дължимата сума без начислен и с начислен ДДС.
   29. Операторът трябва да предоставя възможността за получаване в електронен вид на статистическа информация за трафика, както и подробна информация за проведените разговори от всеки абонат.
   30. Предоставяне на права за достъп през интернет за извършване на детайлизирана справка за всяка SIM-карта на оторизиран представител на Възложителя.
   31. При сключването на договора за обществената поръчка, участникът трябва да представи подробна информация относно тарифни планове за разговорите в страната в мрежата на оператора, определен за изпълнител и в мрежите на другите национални оператори, за международните разговори, за разговорите в роуминг (входящ и изходящ) и интернет в страната и в роуминг.
   32. Осигуряване на денонощна техническа поддръжка и непрекъснато обслужване в режим 24 часа в денонощието, 7 дни в седмицата, 365 дни в годината.
   33. Предоставяне на възможност за прехвърляне и преносимост на мобилни номера.
   34. Предоставяне на възможност за закупуване на преференциални цени на мобилни апарати и аксесоари към тях за нуждите на корпоративната група на Възложителя.
   35. Услугите, включени в предмета на обществената поръчка да се предоставят за срок от 10 (десет) месеца, считано от 16.11.2016 г.
2. **Нормативи, стандарти и изисквания, на които следва да отговарят предоставените услуги при изпълнението:**

Предоставяните услуги от мобилния оператор трябва да отговарят на изискванията на Закона за електронните съобщения и на подзаконовите нормативни актове, регулиращи тази дейност, както и на изискванията, определени в индивидуалното Разрешение за ползване на радиочестотен спектър за мобилна наземна мрежа - GSM и Разрешение за ползване на радиочестотен спектър за мобилна наземна мрежа - UMTS, издадени от Комисията за регулиране на съобщенията. Участниците трябва да осигуряват не по-малко от 95 % покритие на GSM и UMTS мрежите си на територия на страната, което същите удостоверяват с копия от надлежни актуални документи, издадени от компетентния за това орган.